Missatge: Darrerament el dèficit fiscal imposat per Espanya -que és centenari i estructural, fruit d'una situació protocolonial- l'utilitza en el seu argumentari des de la patronal regionalista a l'independentisme. Quan es parla d'ell se'ns diu que sense patir-lo els Països Catalans estarien molt millor econòmica i socialment, i és un fet obvi. Un argument similar s'utilitza des del nacionalisme i l'esquerra als països d'Amèrica Llatina, respecte al seu dèficit comercial - que és es centenari i estructural, fruit d'una situació colonial-. Ja que sí no fos des de l'antiga metropoli des d'on es decideix i s'imposa el preu de compra de les matèries primeres (quan no se les rapinya directament) aquests països - que són rics en aquestes- estarien molt millor econòmica i socialment, i això sembla també un fet obvi.  ...Llavors, perquè des de cert discurs dretà s'assumeix que els sistema fiscal espanyol és il·legítim  i  condiciona o determina molt negativament l'economia dels Països Catalans, i en canvi es nega el sistema comercial mundial sigui determinant en la pobresa de certes nacions? No són els dos casos en arrel fruit d'imposicions forçoses de nacions dominadores?

Resposta: 1) L'independentisme de dretes no parla dels Països Catalans. Parla de Catalunya. 2) L'independentisme de dretes ni nega ni afirma que la pobresa de moltes nacions es degui al sistema comercial mundial. 3) El dèficit fiscal català és centenari. Però si existeix actualment és perquè l'actual sistema de finançament autonòmic està formulat d'aquesta manera, no per cap situció protocolonial.